**Scenisk dans fordypning 2 – kan velges av danseelever til Vg3 dans**

**Hva handler programfaget Scenisk dans fordypning 2 om?**

Fordypningsfaget er et 5-timersfag som gir deg mulighet til å gå mer i dybden av dansefagene enn de obligatoriske Scenisk dans 2 og 3-fagene. Her er hovedvekten på selve den kunstneriske formidlingen i tillegg til det dansetekniske.

Faget bygger på Scenisk dans fordypning 1 som man kan velge i Vg2.

**Det er 2 hovedområder i faget:**

Hovedområdene er **utøvelse** og **formidling** av dans.

Kompetansemål fra læreplanene i Scenisk dans fordypning 2:

**Utøvelse**

Mål for opplæringen er at eleven skal kunne

* integrere teknikk, dynamikk og personlig uttrykk i fortolkning av dansemateriale
* gi konstruktiv tilbakemelding til andre og selv nyttiggjøre seg slik tilbakemelding
* relatere egen danseutøvelse til tid, rom og meddansere

**Formidling**

Mål for opplæringen er at eleven skal kunne

* formidle et dansemateriale med tilstedeværelse, fokus og selvstendighet i scenisk framføring
* gjøre egne kunstneriske valg og begrunne valgene
* planlegge, gjennomføre og vurdere sceniske visninger
* **Faget på Edvard Munch videregående skole**
* **På streetdancelinjen** fordeles faget på streetdance to økter per uke, og èn koreografi/innstuderingsøkt som kan brukes til streetdance eller samtidsdans og periodiseres. Mye av innstudering til den årlige elevforestillingen ligger i dette faget.
* **På landsdekkende linje** fordeles faget på klassisk ballett, jazzdans og moderne dans med èn økt pr uke i hver av teknikkene. Mye innstudering til den årlige elevforestillingen ligger i dette faget, og det vil også være muligheter for å ta inn eksterne koreografer her.
* **Motivasjon for å velge faget**
* For at du skal få fullt utbytte av å gå på danselinjen bør du velge dette faget. Du får mulighet til å utvikle deg mer danserisk og teknisk, og du får mer tid til å jobbe med innstudering til skolens forestillinger og være med på de samme koreografiene som resten av klassen din. Du vil også stille bedre rustet til eksamen og vurderinger i dans, og ha bedre utgangspunkt for å kunne søke deg videre til en danseutdanning senere hvis du ønsker det.